Stambulyň Saryıer etrabyndaky Kilıos Musewi gonamçylygynda jaılanan türkmen zähmet migrantynyň mazary. “Türkmenistanyň Hronikasy” neşiriniň suraty
Türkiıede türkmen raıatlarynyň ıasama arakdan zäherlenip ölmegi bilen bagly, Türkmenistanyň Baş prokuraturasynyň dört işgäri Stambul şäherine sapar etdi. Olar bu waka bilen bagly tussag edilen türkmen raıatlaryny Türkmenistana ekstradisiıa etmäge we betbagtçylyk bilen bagly sosial mediada aktiwleşen türkmenistanlylar hakda maglumat ıygnamaga synanyşdylar diıip, Azatlyk Radiosynyň ıagdaıdan habarly ynamdar çeşmesi habar berıär. Bu aralykda, türk metbugaty bikanun spirtli içgileri satmakda Türkmenistanyň iki raıatynyň tussag edilendigini aıdıar.
İatlatsak, mart aıynyň ikinji ıarymynda Stambulda koronawirusdan goranmak üçin ıasama arak içip, 50-den gowrak türkmenistanly zäherlenip öldi.
"Prokuraturanyň işgärleri Türkiıede Türkmenistanyň 58 raıatynyň arakdan zäherlenip ölmegi bilen bagly Stambula gitdiler. Görnüşine görä, olar geçen hepdäniň ikinji ıarymynda uçupdyrlar. Olaryň kimiň inisiatiwasy bilen syıahat edendigi entek belli däl" diıip, gizlinlik şertinde söhbetdeş bolan çeşme 4-nji maıda gürrüň berdi.
Çeşmäniň sözüne görä, olar bu saparyň dowamynda esasy ünsi wakany derňemäge däl-de, betbagtçylyk bilen bagly sosial mediada dürli garaıyşlary çap edıän türkmenistanlylar barada maglumat ıygnamaga gönükdirdiler.
"Şeıle-de, raıatlarymyzyň zäherlenip ölmegine getiren ıasama arak işi bilen bagly türkmenistanlylar hem tussag edilipdir. Biziň tarapymyz olaryň ıurda ekstradisiıa edilmegini isleıär. İöne saparyň netijelerine görä, bu başa barmana meňzeıär. Sebäbi dört prokuror hiç zatsyz yzyna geldi" diıip, çeşme belledi.
Aıdylmagyna görä, olar 1-nji maı gijesi, sagat 2 töweregi ıörite uçar gatnawy bilen ıurda dolandylar. Uçar Türkmenabat şäheriniň aeroportuna gondy we dört prokuror, şeıle-de "Ilyushin Il-76" uçarynyň ekipaž agzalary dessine karantin astyna alyndy. Häzirki wagt Lebap welaıatyndaky karantin zonasynda olardan başga-da, Özbegistandan dolanan birnäçe ıük ulag sürüjisi saklanıar.
Azatlyk Radiosy bu maglumatlary degişli türkmen häkimiıetlerine, şol sanda Türkmenistanyň Baş prokuraturasyna we Türkmenabadyň aeroportunyň resmilerine resmi derejede tassykladyp ıa-da inkär etdirip bilmedi.
Bu aralykda, türkmen prokurorlarynyň Stambula sapar edendigi aıdylıan günlerde, has takygy 30-njy aprelde Türkiıäniň "Hürriyet" neşiri Stambulyň Esenıurt etrabynda bikanun spirtli içgi satmakda Türkmenistanyň iki raıatynyň tussag edilendigini habar berdi.
"Polisiıa işgärleri rugsatnamasyz içgi satıan, öň hem möhürlenen iş ıeriň açykdygyny gördüler. Olar möhrüň bozulyp açylandygyny anykladylar. Iş ıeriniň eıeleri we Türkiıede ıaşamaga ygtyıarnamalarynyň möhleti tamamlanan Türkmenistanyň iki raıaty polisiıa bölümine äkidildi" diılip, neşiriň 30-njy aprelde çap eden habarynda aıdylıar.
Habarda bu ıerde spirtli içgi içen başga-da ıedi adamyň her birine 3150 türk lirasy, ıagny ortaça 448 amerikan dollary möçberinde pul jerimesiniň salynandygy hem bellenilıär.
"Şondan soň bu iş ıeriniň gapysy gaıtadan möhürlendi" diılip, habarda aıdylıar.
Azatlyk Radiosyna bu waka bilen türkmen häkimiıetleriniň Türkiıä eden saparynyň arasynda arabaglanyşygyň bardygyny ıa-da ıokdugyny anyklamak başartmady.
Martyň ortalarynda Stambulda koronawirusdan goranmak üçin ıasama arak içip, onlarça türkmenistanlynyň zäherlenip ölendigi we başga-da 30-dan gowrak adamyň keselhana ıerleşdirilendigi, olaryň aglabasynyň saglyk ıagdaıynyň agyrdygy habar berlipdi.
Soňky maglumatlara görä, ıasama arakdan zäherlenip ölen türkmenistanlylaryň sany 50-den geçdi.
Türk metbugatynyň maglumatlaryna görä, bu waka bilen baglylykda bäş adam "bilkastdan adam öldürmek ähtimallygynda" aıyplanıar.
Bu habarlaryň fonunda sosial ulgamlarda türkmen howpsuzlyk gulluklarynyň işgärleriniň zäherli arakdan ölen türkmenleriň ıas çärelerine gözegçilik edıändigi hakynda maglumat peıda boldy.
27-nji martda “Türkmenistanyň Hronikasy” neşiri ıas çäreleriniň guralıan öıleriniň ıanyna “Toyota Camry” ıa-da “Toyota Corolla” markaly awtoulaglaryň gelip durıandygyny we olaryň içinde oturan adamlaryň bolıan zatlara gözegçilik edıändigini habar beripdi.
Türkmenistanyň resmileri we habar serişdeleri onlarça türkmen raıatynyň Türkiıede heläk bolandygy barada häzire çenli kelam agyz söz aıtman gelıärler.